وەقفوو ژەنە ئازاڎا جە ناوەندوو شاروو کۊبانێنە، پەنجەمین نیشانگەو هەرمانەدەسییەکا کریاوە، ساڵەو پاری جە هەمان بەروارنە نیشانگاکە کریاوە.
نیشانگاکە ئا هەرمانە دەسییا گێرێوە کە جە بەکرەی بەکارئاما و کراتینی و تەوەنا وەشی کریێبێنۍ، چەنی نیشانەدای تابلۊ و گەمەو زارۊڵا.
ئیلهام ئەحمەدە ئاماژەش پانەیە کەرد، چنڎین جارۍ بەرهەمەکێشا جە نیشانگانە نیشانۍ دێنۍ و واتش: «گەرەکمانە جە ڕاو نیشانگا و هەرمانە دەسییەکاوە، زیاڎتەر بایەخوو وەقفوو ژەنە ئازاڎا بشناسمۍ. ئێمە فرەو واریاتەکاما بە بەکرە و تەوەنی وەشۍ کەرمۍ، ئی چێوە کۊنۍ واوەی ڕەونەقێوە بە ژیوای بەخشا و دیسان چێوێوە جوان نیشانە مڎا، داوا کەرمۍ گردوو ئانیشا داراو بەهرێوە هونەریینۍ، هونەرەکەیشا نیشانە بڎا تا پێوە گلێرگەی بەرەو وەڵۍ بەرمێ».
سەوای دووەشەممە، چالاکییەکاو نیشانگاکەی دماییشا مۍ.
س.ز
